RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 31.01.2025. |  | Nr. DIKS-25-12-nos |

|  |
| --- |
| **Rīgas izglītības iestāžu mākslas projekta “StaroJums” vizuālās, vizuāli plastiskās mākslas, dizaina un tehnoloģiju programmu konkursa izstādes, gatavojoties XIII Latvijas Skolu jaunatnes dziesmu un deju svētkiem, nolikums** |

# ****I. Vispārīgie jautājumi****

1. Šis nolikums izstrādāts pamatojoties uz Valsts Izglītības satura centra (turpmāk – VISC) “XIII Latvijas Skolu jaunatnes dziesmu un deju svētku vizuālās un vizuāli plastiskās mākslas projekts “StaroJums”” nolikumu, kas apstiprināts ar VISC 2024.gada 16.oktobra rīkojumu Nr.4.1-07/81 (turpmāk – VISC nolikums), un nosaka Rīgas izglītības iestāžu (turpmāk – Iestādes) vizuālās,vizuāli plastiskās mākslas un dizaina un tehnoloģiju interešu izglītības programmu izglītojamo (turpmāk – Dalībnieki) mākslas projekta “StaroJums” darbu konkursa – izstādes (turpmāk – Konkurss) norises kārtību, gatavojoties XIII Latvijas Skolu jaunatnes dziesmu un deju svētkiem (turpmāk – Svētki).

2. Konkursa mērķis ir sekmēt Dalībnieku radošo darbību un izaugsmes iespējas, līdzdalību Dziesmu un deju svētku procesā un kultūras mantojuma apguvē, iesaistoties Svētku tradīcijas saglabāšanā un pilnveidē.

3. Konkursa uzdevumi ir:

3.1. stiprināt bērnu un jauniešu patriotismu un valstisko apziņu, bagātināt kultūrvēsturisko pieredzi, veicinot radošo spēju attīstību;

3.2. sniegt iespēju piedalīties Svētku mākslas projektā un, izvērtējot Dalībnieku radošo sniegumu, izvirzīt Svētkiem;

3.3. veicināt izglītības iestāžu mākslas pedagogu sadarbību un pieredzes apmaiņu.

4. Konkursu rīko Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Rīgas Bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).

5. Atbildīgā par Konkursu – Centra vizuālās un vizuāli plastiskās mākslas jomas galvenā speciāliste Līga Baņķiere, tālrunis 29769386, e-pasts lbankiere@edu.riga.lv.

6. Konkursa nolikums tiek publicēts Centra tīmekļvietnēwww.intereses.lv.

### **II. Norises laiks un vieta**

7. Konkurss notiek divās kārtās:

7.1. Konkursa I kārtas izstāde notiek no 2025. gada 3.marta līdz 19.martam Rīgas valstspilsētas rajonos/priekšpilsētās, saskaņā ar 13.punktā noteiktajām vietām;

7.2. Konkursa II kārtas izstāde notiek digitālā formātā no 2024.gada 14.aprīļa Centra tīmekļvietnē www.intereses.lv.

**III. Dalībnieki, dalības nosacījumi un pieteikumu iesniegšana**

8. Dalībnieku vecuma grupas:

8.1. 1. – 3. klašu grupa;

8.2. 4. – 6. klašu grupa;

8.3. 7. – 9. klašu grupa;

8.4. 10. – 12. klašu grupa.

9. Konkursa tematika:

9.1. Saules starojums – saules simbols tērpos, rakstos, sadzīvē, telpā, nemateriālajā kultūras mantojumā, tai skaitā latviešu tautas folklorā;

9.2. Kultūras starojums – savas pilsētas, novada ainavas, vēsturiskās un kultūras vērtības;

9.3. Latvijas starojums – vēsturiskais un nemateriālais mantojums, daba, vērtības;

9.4. Cilvēka iekšējais starojums – dzimta, ģimene, laime, prieks.

10. Dalībnieki veido individuālos, kopdarbus (no divi līdz trīs autori) vai grupas darbus (no četriem līdz septiņiem autoriem) atbilstoši tematikai:

10.1. vizuālajā mākslā: zīmējumus, gleznojumus, grafikas, kolāžas, kā arī citus divās dimensijās veidotus darbus A3, A2 izmērā, grafikas iespiedtehnikās darinātie darbi var būt A4 formātā;

10.2. vizuāli plastiskajā mākslā: divdimensiju A3 formāta (30 × 42cm) vai A2 formāta (42 × 60cm) un tīs dimensiju darbus dažādās tehnikās. Individuālos darbus ieteicams veidot ne vairāk kā 50cm vienā dimensijā, kopdarbus un grupu darbus ne vairāk kā 1m vienā dimensijā. Iesniedzot darbus, uz kastes pielīmēt darba fotogrāfiju ar vēlamo darba/darbu izkārtojumu un informāciju par autoru (vārds, uzvārds, skola);

10.3. dizaina un tehnoloģiju programmās:

10.3.1. fotogrāfiju failus un izdrukas A4 izmērā uz kvalitatīva foto papīra, noformētas uz A3 kartona,

10.3.2. datorgrafikas failus un izdrukas A4 izmērā uz kvalitatīva foto papīra, noformētus uz A3 kartona,

10.3.3. animācijas filmas: maksimālais garums līdz 3 minūtēm, MP4, MOV, MPEG4 vai H264 formātā, izšķirtspēja FullHD 1080p (1920x1080) vai HDready – 720p (1280x720); audio vismaz 128kbps; pirms filmas 5 sekunžu kadrs ar nosaukumu, pēc filmas: izglītības iestādes nosaukums, dalībnieka vārds, uzvārds, darba nosaukums, klase, pedagoga vārds, uzvārds, filmas veidošanas gads un cita informācija pēc nepieciešamības, datorrakstā balti burti uz melna fona; QR kods darba skatījumam*.*

11. Darbu noformēšana:

11.1. darba aizmugurē labajā pusē apakšējā malā pielīmēta (atstājot 3cm no katras malas) un priekšpusē piesprausta vizītkarte:

11.2. izmērs – 4cm x 10,5cm;

11.3. teksts – datorrakstā, šrifts – Times New Roman, burtu lielums 14pt;

11.4. norādīts: DARBA NOSAUKUMS, autora vārds, uzvārds, vecums, izglītības iestāde, pedagoga vārds, uzvārds. Vizītkartes paraugs:

Darba nosaukums

Autora vārds, uzvārds

Vecums

Izglītības iestāde

Rīga

Pedagoga vārds, uzvārds

11.5.vizuālās mākslas darbus, kas veidoti uz plāna papīra, noformē uz biezāka papīra;

11.6. darbi nedrīkst būt ierāmēti;

11.7. darbus, kuri izpildīti tehnikās, kas ir neizturīgas pret ārējo iedarbību (darbus izskatot, pārvietojot) un var bojāt citus darbus, jānofiksē (piemēram, darbi, kuri zīmēti ar pasteli, ogli);

11.8. jānodrošina vizuāli plastisko darbu eksponēšanas iespējas (atbilstoši eksponēšanas veidam jābūt āķiem, stieplēm utt.).

12. Konkursa I kārtā piedalās tikai noteiktajā laikā un kārtībā pieteiktie Dalībnieku darbi:

12.1. katrs pedagogs var pieteikt līdz septiņiem darbiem no vienas izglītības programmas;

12.2. pedagogi pieteikuma anketas aizpilda tīmekļvietnē:

12.2.1. vizuālā un vizuāli plastiskā māksla https://forms.office.com/e/14RmbJkkwU līdz 2025.gada 18.februāra plkst. 23.00,

12.2.2. dizaina un tehnoloģiju programma https://forms.office.com/e/s9mcns2nCt līdz 2025.gada 20.februāra plkst. 23.00.

13. Vizuālās, vizuāli plastiskās mākslas darbus, fotogrāfijas un datorgrafiku izdrukas pedagogs iesniedz 2025.gada 24.februārī no plkst. 10.00 līdz 15.00:

|  |  |  |  |  |
| --- | --- | --- | --- | --- |
| **Nr.****p.k.** | **Rajons/ priekšpilsēta** | **Norises vieta, adrese** | **Kontaktpersona** | **Kontaktpersonas tālrunis,****e- pasta adrese** |
|  | Centra rajona Iestādes | Bērnu un jauniešu centrs “Rīgas Skolēnu pils”,Krišjāņa Barona iela 99, Rīga | Kristīne Lāriņa, Centra koordinatore  | 6539973klarina@edu.riga.lv |
|  | Ziemeļu rajona Iestādes | Rīgas bērnu un jauniešu centrs “Laimīte”,Baltāsbaznīcas iela 14, Rīga | Līga Baņķiere,Centra vizuālās un vizuāli plastiskās mākslas galvenā speciāliste  | 29769386,lbankiere@edu.riga.lv |
|  | Vidzemes priekšpilsētas Iestādes | Rīgas bērnu un jauniešu centrs “Auseklis”, Silciema iela 3, Rīga | Laila PunculeCentra koordinatore | 26114313,lpuncule4@edu.riga.lv |
|  | Latgales priekšpilsētas Iestādes | Rīgas bērnu un jauniešu centrs “Daugmale”, Jēkabpils iela 19A, Rīga | Ilze Rimicāne, Centra koordinatore | 29701995, irimicane2@edu.riga.lv |
|  | Zemgales priekšpilsētas Iestādes | Rīgas bērnu un jauniešu centrs “Altona”, Altonavas iela 6, Rīga | Alda Bēvalde,Centra koordinatore | 26404919,abevalde@edu.riga.lv |
|  | Kurzemes rajona Iestādes | Rīgas valstspilsētas pašvaldības iestādes “Pārdaugavas kultūras apvienība” Kultūras centrs “Imanta”,Anniņmuižas bulvāris 29, Rīga | Marina Lučko,Centra projektu vadītāja metodiskajā darbā | 26807009,mlucko@edu.riga.lv |

14. Dizaina un tehnoloģiju mākslas darbu failus līdz 2025.gada 20.februārim pedagogs nosūta elektroniski uz e-pastu: lbankiere@edu.riga.lv; e-pasta tēmā norādot nosaukumu Konkurss\_StaroJums:

14.1. fotogrāfijas, datorgrafikas failu/us:

14.1.1. darba faila nosaukumā norādot: Izglītības iestādes nosaukums, Dalībnieka vārds, uzvārds, darba nosaukums, klase, pedagoga vārds/iniciālis, uzvārds, Foto vai Datorgrafika,

Piemērs:

RBJC\_Altona\_Rihards\_Ozols\_Mijkreslis\_5.klase\_pedagogs\_I.Krumina\_Foto;

Rigas\_Natalijas\_Draudzinas\_vsk\_Laima\_Ozola\_9.klase\_pedagogs\_E.Liepa Datorgrafika,

14.1.2. darba faila parametri: JPEG, PNG vai PDF formāts, izmērs ne mazāks kā 2480px īsākā mala;

14.2. animācijas filmas saiti, saglabātu mākonī:

14.2.1. animācijas filmas faila nosaukumā norādot: Izglītības iestādes nosaukums, Dalībnieka vārds, uzvārds, klase, darba nosaukums, pedagoga vārds/iniciālis, uzvārds, Animācija,

Piemērs:

Rīgas\_Valsts\_2.gimnazija\_Dace\_Priede\_Pusnakts\_7.klase\_pedagogs\_R.Olte\_Animacija,

14.2.2. QR koda failu:

14.2.2.1. faila nosaukumā norādot: Izglītības iestādes nosaukums, Dalībnieka vārds, uzvārds, darba nosaukums, klase, pedagoga vārds/iniciālis, uzvārds, QR,

Piemērs:

Rigas\_15.vsk.\_Laura\_Vitola\_Peleka\_diena\_7.klase\_pedagogs\_R.Olte\_QR,

14.2.2.2. atverot QR kodu, jābūt redzamai informācijai: Izglītības iestādes nosaukums, Dalībnieka vārds, uzvārds, klase, darba nosaukums, pedagoga vārds/iniciālis, uzvārds,

14.2.2.3. faila parametri: JPEG, PNG vai PDF formāts.

15. Centrs Konkursa II kārtai izvirzītos darbus no nolikuma 13. punktā minētajām izstāžu vietām izņem un nogādā bērnu un jauniešu centrā “Laimīte”, Baltāsbaznīcas ielā 14, Rīgā.

16. Konkursa II kārtai neizvirzītie darbi jāizņem nolikuma 13.punktā minētajās izstāžu norises vietās 2025.gada 20.martā no plkst. 10.00 līdz 15.00.

17. Norādītajā laikā un vietā neizņemtie darbi tiks iznīcināti.

**IV. Vērtēšanas noteikumi, rezultātu paziņošana, apbalvošana**

1. Konkursa I kārtas darbus vērtē Rīgas bērnu un jauniešu centra “Laimīte” izveidota vērtēšanas komisija (turpmāk – Komisija).
2. Vizuālās, vizuāli plastiskās mākslas un dizaina un tehnoloģiju programmu darbus vērtē saskaņā ar šādiem kritērijiem:
	1. darbu atbilstība tēmai, nolikuma prasībām no nulles līdz desmit punktiem;
	2. darba ideja, oriģinalitāte no nulles līdz desmit punktiem;
	3. mākslinieciskais risinājums (kompozīcija, krāsa, faktūra, forma, proporcijas, apjoms) no nulles līdz desmit punktiem;
	4. izvēlētie paņēmieni un tehnikas ieceres īstenošanai no nulles līdz desmit punktiem;
	5. darba izpildījuma kvalitāte no nulles līdz desmit punktiem.

20. Komisijas kopvērtējums veidojas no Komisijas locekļu piešķirto punktu summas, kas sadalīta ar Komisijas locekļu skaitu:

20.1. I pakāpes diploms no 45,00 līdz 50,00 punktiem;

20.2. II pakāpes diploms no 40,00 līdz 44,9 punktiem;

20.3. III pakāpes diploms no 30,00 līdz 39,9 punktiem;

20.4. pateicība par piedalīšanos līdz 30,00 punktiem.

1. Dalībai Konkursa II kārtā tiek izvirzīti I un II pakāpes augstāko iegūto punktu skaitu ieguvušie darbi saskaņā ar Komisijas lēmumu.
2. Centrs apbalvo I kārtas Dalībniekus ar diplomiem vai pateicību rakstiem, saskaņā ar Komisijas lēmumu.
3. Komisijai ir tiesības lemt par atzinības/pateicības rakstu piešķiršanu pedagogiem.
4. Komisijas lēmums ir galīgs un neapstrīdams.
5. Informācija par Konkursa I kārtas rezultātiem un II kārtai izvirzītajiem Dalībnieku darbiem, I kārtas diplomu, pateicību, atzinību saņemšanu tiks publicēta Centra tīmekļvietnē www.intereses.lv līdz 2025.gada 11.martam.
6. Konkursa II kārtas darbus vērtē Valsts izglītības attīstības aģentūras izveidota vērtēšanas komisija saskaņā ar VISC nolikumu (skatīt: https://www.visc.gov.lv/lv/nolikumi-prezentacijas-un-rezultati).
7. Konkursa II kārtas Dalībniekiem Centrs piešķir balvas un specbalvas darbu autoriem ar augstāko iegūto punktu skaitu, atzinības rakstus pedagogiem, kuru darbu autori ieguvuši I un II pakāpes diplomus, pateicības rakstus, kuru darbu autori ieguvuši III pakāpes diplomus vai pateicību par piedalīšanos.
8. Konkursa II kārtas apbalvošanas pasākums norisināsies 2025.gada 16.aprīlī plkst. 18.00, Rīgas valstspilsētas pašvaldības iestādes “Ziemeļrīgas kultūras apvienība” Mežaparka Lielās estrādes konferenču telpā, Kokaru zālē, Ostas prospekts 11, Rīgā. Pasākumu organizē Centrs sadarbībā ar Pārvaldi.

**V.** **Dalībnieka personas datu aizsardzība attiecībā uz personas datu apstrādi**

1. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
2. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
3. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv.
4. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
5. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e‑pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).
6. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (pielikums) pirms pieteikuma dalībai Konkursā iesniegšanas.
7. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Baņķiere 29769386Juhņēviča 67181333 |

Pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes

 31.01.2025. nolikumam Nr. DIKS-25-12-nos

“Rīgas izglītības iestāžu mākslas projekta “StaroJums”

vizuālās, vizuāli plastiskās mākslas, dizaina un tehnoloģiju

programmu konkursa izstādes, gatavojoties XIII Latvijas

Skolu jaunatnes dziesmu un deju svētkiem, nolikums”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību mākslas projektā “StaroJums”**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
|  [ ]  personas datu publiskošanai – fotogrāfiju un video Departamenta tīmekļvietnē [www.iksd.riga.lv](http://www.iksd.riga.lv), Rīgas bērnu un jauniešu centra “Laimīte” un Centra tīmekļvietnē www.intereses.lv, sociālā tīkla kontā *Facebook*.Esmu informēts, ka varu atsaukt savu piekrišanu personas datu publiskošanai, rakstot uz Centrae-pastu intereses@riga.lv. Centrs nodrošinās attiecīgās personas datu dzēšanu vai aizklāšanu. |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Baņķiere 29769386Juhņēviča 67181333 |